title: A Tanács határozata (2001. április 9.) az AKCS–EK partnerségi megállapodás 96. cikke alapján a Fidzsi-szigeteki Köztársasággal folytatott tárgyalások lezárásáról

text:
Fontos jogi nyilatkozat

|

32001D0334

Hivatalos Lap L 120 , 28/04/2001 o. 0033 - 0035

		A Tanács határozata(2001. április 9.)az AKCS–EK partnerségi megállapodás 96. cikke alapján a Fidzsi-szigeteki Köztársasággal folytatott tárgyalások lezárásáról(2001/334/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az AKCS–EK Miniszterek Tanácsának 1/2000 határozatával előzetesen alkalmazhatóvá tett, 2000. június 23-án Cotonou-ban (Benin) aláírt AKCS–EK partnerségi megállapodásra,tekintettel a tagállamok kormányai képviselőinek 2000. szeptember 18-i határozatával ideiglenesen alkalmazhatóvá tett, az AKCS–EK partnerségi megállapodás végrehajtása során hozandó intézkedésekről és követendő eljárásokról szóló belső megállapodásra, és különösen annak 3. cikkére,tekintettel a Bizottság javaslatára,mivel:(1) A Fidzsi-szigetek demokratikusan választott kormányának alkotmányba ütköző leváltása, valamint az 1997. évi alkotmány hatályon kívül helyezése megsértette az AKCS–EK partnerségi megállapodás 9. cikkében említett lényeges elemeket.(2) Az AKCS–EK partnerségi megállapodás 96. cikke értelmében 2000. október 19-én konzultációkat folytattak, amelynek során a Fidzsi-szigeteki hatóságok kifejtették álláspontjukat és meghatározott kötelezettségeket vállaltak, különösen az alkotmány felülvizsgálatának időrendjére, 2002. júniusának végéig szabad és tisztességes választások tartására, valamint a május 19-i államcsínyért felelős személyek bíróság elé állítására vonatkozóan.(3) A tárgyalások során figyelembe vették továbbá a Fidzsi-szigeteki politikai fejlődés demokratikus rendszerhez való visszatérése irányába mutató legutóbbi pozitív elemeit, amelyek kiegészítik a fenti kötelezettségvállalásokat.(4) A Fidzsi-szigetek demokratikus kormányzását teljes mértékben helyre kell állítani,A KÖVETKEZŐKÉPPEN HATÁROZOTT:1. cikkAz AKCS–EK partnerségi megállapodás 96. cikke (2) bekezdésének c) pontja szerint a Fidzsi-szigeteki Köztársasággal folytatott tárgyalások lezárultak.2. cikkA mellékelt levéltervezetben meghatározott intézkedéseket az AKCS–EK partnerségi megállapodás 96. cikke (2) bekezdése c) pontja értelmében megfelelőnek minősülő intézkedésként a Tanács elfogadja.A Tanács visszavonja ezen intézkedéseket, amint szabad és tisztességes választások tartását követően a Fidzsi-szigeteken törvényes kormány lép hivatalba olyan feltételekkel, amelyek biztosítják az emberi jogok, a demokratikus elvek és a jogállamiság tiszteletben tartását.Ezt a határozatot hat hónapon belül felül kell vizsgálni.3. cikkEz a határozat az Európai Közösségek Hivatalos Lapjában való kihirdetésének napján lép hatályba.Kelt Luxembourgban, 2001. április 9-én.a Tanács részérőlaz elnökA. Lindh--------------------------------------------------LEVÉLTERVEZET A FIDZSI-SZIGETEKI KÖZTÁRSASÁG ELNÖKÉHEZBrüsszel, …Őexcellenciája Ratu Josefa ILOILO úra Fidzsi-szigeteki Köztársaság elnökeKormányházSUVA/FIDZSI-szigetekTisztelt Uram!Az Európai Unió rendkívüli jelentőséget tulajdonít az AKCS–EK partnerségi megállapodás 9. cikke előírásainak. Kapcsolataink alapját – a partnerségi megállapodás lényeges elemeiként – az emberi jogok tiszteletben tartása, a demokratikus intézményrendszer és a jogállamiság képezi.Ezért az Európai Unió elítélte a 2000. május 19-i államcsínyt, mély aggodalmát fejezte ki a Fidzsi-szigeteken azt követően tapasztalt politikai események miatt, és rosszallásának adott hangot Ratu Sir Kamisese Mara elnök úr elmozdítása, a túszejtés, a demokratikusan választott kormány alkotmányba ütköző leváltása, valamint az 1997. évi alkotmány hatályon kívül helyezése miatt.Az Európai Unió Tanácsa ezért 2000. augusztus 4-én úgy határozott, hogy konzultációt kezdeményez a Fidzsi-szigetek hatóságaival a helyzet részletes értékelése és orvoslása céljából.E tárgyalásokat 2000. október 19-én, Brüsszelben tartották. Számos kulcsfontosságú témakört vetettek fel, és a Fidzsi-szigetek Kaliopate Tavola úr, külügy-, külkereskedelmi és cukorügyi miniszter, a Fidzsi-szigetek ideiglenes kormányának tagja által képviselt hatóságai kifejtették álláspontjukat és számos kötelezettséget vállaltak az alkotmány felülvizsgálatának időrendjére, szabad és tisztességes választások tizennyolc hónapon belüli megtartására, valamint a május 19-i államcsínyért felelős személyek bíróság elé állítására vonatkozóan.Ezt követően az események a 2000. októberében vártnál általában véve kedvezőbb fordulatot vettek a Fidzsi-szigeteken.Az Európai Unió üdvözli a Fellebbviteli Bíróság 2001. március 1-jei ítéletét, amely szerint az 1997. évi alkotmány marad a Fidzsi-szigetek alaptörvénye.Az Európai Unió üdvözli a bejelentést, amelynek értelmében 2001. augusztus 25. és szeptember 1. között az 1997. évi alkotmánynak megfelelő választásokra kerül sor. Amennyiben e választások szabadon és tisztességes módon zajlanak, lefektetik a demokrácia meghatározott időn belüli teljes helyreállításának alapjait a Fidzsi-szigeteken.A fentiekre tekintettel az Európai Unió úgy határozott, hogy lezárja az AKCS–EK partnerségi megállapodás 96. cikke szerint folytatott tárgyalásokat. Továbbá az Unió a megállapodás 96. cikke (2) bekezdése c) pontjának megfelelően a következő intézkedésekről határozott:- a kilencedik Európai Fejlesztési Alap (EFA) keretében nyújtandó támogatás bejelentése, amennyiben szabad és tisztességes választásokat követően egy törvényes kormány lép hivatalba,- a hatodik, a hetedik és a nyolcadik EFA Nemzeti Indikatív Program hatálya alá eső programok és projektek finanszírozásának és megvalósításának folytatása, amennyiben szabad és tisztességes választásokat követően egy törvényes kormány lép hivatalba.A folyamatban lévő projektek végrehajtására terv szerint kerül sor, kellő figyelmet fordítva a közösségi támogatás semlegességének elvére a választásokat megelőző időszakban.Továbbá a regionális projektekhez való hozzájárulás, a humanitárius jellegű tevékenységek, a kereskedelmi együttműködés, valamint a kereskedelmi jellegű kedvezmények változatlanul folytatódnak annak érdekében, hogy Fidzsi-szigetek népének gazdasági érdekei ne sérüljenek.Az Unió kész támogatni továbbá a Fidzsi-szigeteket a demokráciához való visszatérésben.Amennyiben szabad és tisztességes választásokat követően egy törvényes kormány lép hivatalba olyan feltételekkel, amelyek biztosítják az emberi jogok, a demokratikus elvek és a jogállamiság tiszteletben tartását, az Unió visszavonja a fenti intézkedéseket. Az Unió hat hónapon belül mindenképpen felülvizsgálja e határozatot.Az Európai Unió továbbra is nyomon követi a Fidzsi-szigeteken zajló eseményeket, különös tekintettel a közrend betartására, a választási kampányra, egy törvényes kormány megalakulására, továbbá George Speight úr és társai bíróság elé állítására vonatkozóan.Az Európai Unió még egyszer hangsúlyozni kívánja abbéli szándékát, hogy folytatni szeretné a Fidzsi-szigetekkel a politikai párbeszédet az AKCS–EK partnerségi megállapodás alapján.Őszinte tisztelettel:a Bizottság részéről…a Tanács részéről…--------------------------------------------------


title: A Tanács határozata (2016. július 18.) a munkahelyi biztonsági és egészségvédelmi tanácsadó bizottság román tagjának és póttagjainak kinevezéséről

text:
               19.7.2016

               HU

               Az Európai Unió Hivatalos Lapja

               C 261/2

         A TANÁCS HATÁROZATA
   (2016. július 18.)
   a munkahelyi biztonsági és egészségvédelmi tanácsadó bizottság román tagjának és póttagjainak kinevezéséről
   (2016/C 261/03)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a munkahelyi biztonsági és egészségvédelmi tanácsadó bizottság létrehozásáról szóló, 2003. július 22-i tanácsi határozatra (1) és különösen annak 3. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó jegyzékre,
   mivel:

               (1)

               A Tanács a 2016. február 24-i (2), a 2016. április 11-i (3) és a 2016. június 9-i (4) határozatával kinevezte a munkahelyi biztonsági és egészségvédelmi tanácsadó bizottság tagjait és póttagjait a 2016. február 29-től2019. február 28-ig terjedő időszakra.

               (2)

               Románia kormánya további jelöléseket nyújtott be három betöltendő helyre,

         ELFOGADTA EZT A HATÁROZATOT:
   1. cikk
   A 2019. február 28-ig terjedő időszakra a Tanács a munkahelyi biztonsági és egészségvédelmi tanácsadó bizottság tagjának és póttagjainak a következő személyeket nevezi ki:
   A SZAKSZERVEZETEK KÉPVISELŐI

               Ország

               Tag

               Póttag

               Románia

               Mihaela DARLE

               Corneliu CONSTANTINOAIA
               Dumitru FORNEA

         2. cikk
   A Tanács a még nem jelölt tagokat és póttagokat egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Brüsszelben, 2016. július 18-án.

            a Tanács részéről

            az elnök

         Gabriela MATEČNÁ

      (1)  HL C 218., 2003.9.13., 1. o.

      (2)  A Tanács határozata (2016. február 24.) a munkahelyi biztonsági és egészségvédelmi tanácsadó bizottság tagjainak és póttagjainak kinevezéséről (HL C 79., 2016.3.1., 1. o.).

      (3)  A Tanács határozata (2016. április 11.) a munkahelyi biztonsági és egészségvédelmi tanácsadó bizottság görög, magyar és svéd tagjainak és póttagjainak kinevezéséről (HL C 130., 2016.4.13., 3. o.).

      (4)  A Tanács határozata (2016. június 9.) a munkahelyi biztonsági és egészségvédelmi tanácsadó bizottság román tagjának és póttagjainak kinevezéséről (HL C 214., 2016.6.15., 2. o.).


title: A Tanács (EU) 2017/1346 határozata (2017. július 17.) az Aarhusi Egyezmény részes felei ülésének hatodik ülésszakán az ACCC/C/2008/32. számú megfelelési üggyel kapcsolatban az Európai Unió által képviselendő álláspontról

text:
               19.7.2017

               HU

               Az Európai Unió Hivatalos Lapja

               L 186/15

         A TANÁCS (EU) 2017/1346 HATÁROZATA
   (2017. július 17.)
   az Aarhusi Egyezmény részes felei ülésének hatodik ülésszakán az ACCC/C/2008/32. számú megfelelési üggyel kapcsolatban az Európai Unió által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló egyezményt (1) (a továbbiakban: az Aarhusi Egyezmény) 2005. február 17-én az Európai Közösség nevében a 2005/370/EK tanácsi határozat (2) jóváhagyta.

               (2)

               Az Unió az uniós intézmények és szervek tekintetében végrehajtotta az Aarhusi Egyezményből fakadó kötelezettségeket, nevezetesen az 1367/2006/EK európai parlamenti és tanácsi rendelet (3) útján.

               (3)

               Az Aarhusi Egyezmény 15. cikke alapján létrejött az Aarhusi Egyezmény Megfelelési Bizottsága (a továbbiakban: a Megfelelési Bizottság), amelynek hatáskörébe tartozik annak vizsgálata, hogy a felek megfelelnek-e az Aarhusi Egyezmény rendelkezéseinek.

               (4)

               Az Unió 2017. március 17-én megkapta az uniós szinten az igazságszolgáltatáshoz való jog tekintetében indított ACCC/C/2008/32. számú üggyel kapcsolatos megállapításokat (a továbbiakban: a megállapítások). A Megfelelési Bizottság a megállapítások 123. pontjában úgy ítélte meg, hogy „az érintett fél a nyilvánosság tagjainak az igazságszolgáltatáshoz való joga tekintetében nem felel meg az egyezmény 9. cikke (3) és (4) bekezdésének, mert sem az Aarhusi rendelet, sem az EUB ítélkezési gyakorlata nem hajtja végre az említett bekezdésekből fakadó kötelezettségeket vagy felel meg azoknak.”

               (5)

               Az Unió által az Aarhusi Egyezmény aláírásakor tett és annak jóváhagyásakor megerősített nyilatkozat felhívja az Aarhusi Egyezmény testületeinek figyelmét arra, hogy „a Közösség intézményi és jogi keretei között […] a Közösség intézményei az egyezmény által szabályozott területen a dokumentumokhoz való hozzáférésre vonatkozó meglévő és a jövőben készülő jogszabályaiknak, valamint a közösségi jog egyéb vonatkozó szabályainak keretein belül alkalmazzák az egyezményt.”

               (6)

               Az ACCC/C/2008/32. számú üggyel kapcsolatos egyik megállapítás – nevezetesen az, hogy az Unió nem felel meg az Aarhusi Egyezmény 9. cikke (3) és (4) bekezdésének – szerepel a VI/8f. sz. határozattervezetben, amelyet az Aarhusi Egyezményben részes felek ülésének 2017 szeptemberében a montenegrói Budvában tartandó hatodik ülésszaka elé terjesztenek majd.

               (7)

               Az Uniónak meg kell vizsgálnia, miként és mely eszközökkel képes úgy megfelelni az Aarhusi Egyezménynek, hogy az összeegyeztethető legyen az uniós jogrend alapvető elveivel és bírósági felülvizsgálati rendszerével.

               (8)

               Tekintettel az Unióban érvényes hatáskör-elkülönítésre, a Tanácsnak nem áll módjában utasításokat vagy ajánlásokat megfogalmazni az Európai Unió Bírósága (a továbbiakban: a Bíróság) felé annak bírói tevékenységére vonatkozóan. Ennélfogva nem elfogadhatók a Bírósággal és annak ítélkezési gyakorlatával összefüggő, a VI/8f. sz. határozattervezetben szereplő ajánlások.

               (9)

               Az Unió továbbra is teljes mértékben támogatja az Aarhusi Egyezmény fontos célkitűzéseit.

               (10)

               Az Uniónak meg kell határoznia az Aarhusi Egyezmény részes felei ülésének hatodik ülésszakán a VI/8f. sz. határozattervezettel kapcsolatban képviselendő álláspontot,

         ELFOGADTA EZT A HATÁROZATOT:
   1. cikk
   (1)   Az Aarhusi Egyezmény részes felei ülésének hatodik ülésszakán az Aarhusi Egyezmény szerinti kötelezettségek Unió általi teljesítéséről szóló VI/8f. sz. határozattervezettel kapcsolatban az Unió által képviselendő álláspont az, hogy az alábbiakban felsorolt feltételekkel el kell fogadni a VI/8f. sz. határozattervezetet:

               —

               törölni kell a VI/8f. sz. határozattervezet 6. pontjának utolsó részét és a „jóváhagyja” kifejezést a „tudomásul veszi” kifejezéssel kell felváltani, és így a bekezdés szövege a következő lenne: „Tudomásul veszi a Megfelelési Bizottságnak az ACCC/C/2008/32. számú üggyel kapcsolatos közleményében (II. rész) szereplő azon megállapítást, mely szerint az érintett részes fél nem tartja be az egyezmény 9. cikkének (3) és (4) bekezdését.”,

               —

               a VI/8f. sz. határozattervezet 7. pontjának fejszövegébe az „Ajánlja az érintett részes félnek” szövegrészt követően be kell illeszteni „a következők megfontolását” szövegrészt és így a fejszöveg szövege a következő lenne: „Ajánlja az érintett részes félnek a következők megfontolását:”,

               —

               törölni kell a VI/8f. sz. határozattervezet 7. pontja b) alpontjának i. alpontjából az „Európai Unió Bírósága számára” szövegrészt, és

               —

               törölni kell a VI/8f. sz. határozattervezet 7. pontja c) alpontját.

         (2)   Az e határozatban körvonalazott megközelítéssel összhangban lévő egyéb kisebb módosításokat el lehet fogadni helyszíni koordináció keretében és a VI/8f. sz. határozattervezettel kapcsolatos esetleges tárgyalások eredményének figyelembevételével.
   2. cikk
   Ez a határozat az elfogadásának napján lép hatályba.

      Kelt Brüsszelben, 2017. július 17-én.

            a Tanács részéről

            az elnök

         T. TAMM

      (1)  HL L 124., 2005.5.17., 4. o.

      (2)  A Tanács 2005/370/EK határozata (2005. február 17.) a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló egyezménynek az Európai Közösség nevében való megkötéséről (HL L 124., 2005.5.17., 1. o.).

      (3)  Az Európai Parlament és a Tanács 1367/2006/EK rendelete (2006. szeptember 6.) a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról (HL L 264., 2006.9.25., 13. o.).